open-index/open-wikipedia-markdown huggingface dataset:
Mokka (kaupunki)

**Mokka** () on satamakaupunki Jemenissä Punaisenmeren rannikolla. Sen asukasluku oli vuonna 2004 10&nbsp;428. Historiallisesti kaupunki tunnettiin etenkin kahvistaan, jota kutsuttiin kaupungin mukaan nimellä "mokka". Kahvikaupalla aikanaan rikastunut kaupunki taantui kuitenkin sittemmin etenkin Adenin kustannuksella.

## Maantiede

Mokka sijaitsee Jemenin lounaisosassa Punaisenmeren rannikolla Tinamah-nimisellä rannikkotasangolla Taizzin maakunnassa. Kaupungista kulkee tie Taizin, Ibbin ja Dhamarin kautta pääkaupunki Sanaan.

## Historia

Nykyisin Mokkaan liitetyistä paikoista kirjoittivat Ptolemaios ja Plinius. Pliniuksen mukaan Alelius Galluksen aikana sitä hallitsivat sabalaisten alaiset gebanitit. Peripluksen mukaan Muza tai Mauza oli kauppakaupunki ankkuripaikkoineen, mutta ilman varsinaista satamaa. Nykyisen Mokkan yhteys näihin varhaisiin paikkoihin ei ole kuitenkaan täysin selvä ja niiden on ehdotettu viitanneen myös muihin paikkoihin. 

Paikallisen perinteen mukaan Mokka perustettiin vasta paljon myöhemmin. Perustajana pidetään vuonna 1418 kuollutta Ali bin Umar al-Shadilia. Hänen haudastaan tuli sittemmin pyhiinvaelluskohde, jonka ympärille kaupunki kehkeytyi. Mokkan merkitys satamana alkoi kasvaa ilmeisesti vasta 1500-luvulla Osmanien valtakunnan kaudella. Mokkaan tuli kauppiaita meriteitse muualta Lähi-idästä, sekä Intian niemimaalta. Mokkassa he kävivät kauppaa paikallisten kauppiaiden kanssa, jotka purjehtivat edelleen kohti Suezia. Mokkan kautta vietiin mirhamia, aseita, tekstiilejä rautaa ja kahvia. Kahvi oli levinnyt Arabian niemimaalle todennäköisesti Etiopiata 1500-luvulla. Kahvikaupan kasvaessa 1600-luvulla sanasta mokka tuli tunnettu kahvin yhteydessä. Kahvista tuli Mokkan tärkein vientituote. Sitä ostivat Mokkasta esimerkiksi Alankomaat ja Ranska, jotka veivät kahvin sittemmin Jaavalle ja Mauritiukselle. 

1700-luvun loppupuoliskolta lähtien Mokkan kahvia ostivat lähinnä britit. 1800-luvulla Mokkan merkitys satamana alkoi taantua Adenin merkityksen kasvaessa. Kaupungin asukasluku tippui vuoden 1801 lukemasta 20&nbsp;000 lukemaan 1&nbsp;500 vuoteen 1884 mennessä. Samalla vuosisadalla sataman omistuksesta kamppailivat osmanit, egyptiläiset ja zaidilaiset imaamit. Osmanit hallitsivat satamaa lopulta ensimmäiseen maailmansotaan saakka, jolloin siitä tuli osa Jemenin Taizzin maakuntaa. Vuonna 1946 kaupungin asukasluku oli noin 1&nbsp;000 ja heidän joukossaan oli arabeja, somaleja ja juutalaisia. Kaupunkia alettiin jälleenrakentaa 1950-luvulla ja vuonna 1970 sen asukasluku oli jo 25&nbsp;000. Huomattava osa kaupungin aikanaan loistavista rakennuksista ja moskeijoista on kuitenkin edelleen raunioina.

## Väestö
Bayt al-Faqihin asukasluku oli vuoden 2004 väestönlaskennan mukaan 10&nbsp;428. Suuremman piirkunnan asukasluku oli 18&nbsp;155 ja alueen asukkaat ovat pääasiassa sunnalaisia muslimeja.

## Lähteet

## Aiheesta muualla
Jungle Hunt

**Jungle Hunt** on Taito Corporationin vuonna  julkaisema kolikkopeli. Pelin alkuperäinen nimi oli **Jungle King**, mutta nimi vaihdettiin ja Tarzania muistuttaneen pelihahmon ulkoasu muutettiin kun Edgar Rice Burroughsin perikunta haastoi Taiton oikeuteen tekijänoikeusrikkomuksesta. 

Peli on käännetty useille laitteille ja julkaistu osana *[[Taito Legends]]* -kokoelmaa Windowsille, PlayStation 2:lle ja Xboxille.

## Pelaaminen
Jungle Huntissa pelaaja kuljettaa viidakkoasuun pukeutunutta miestä, jonka tehtävä on vapauttaa hänen tyttöystävänsä kannibaaleilta. Hän käyttää viidakossa kulkiessaan apunaan liaaneja, ui krokotiilien asuttaman joen läpi ja ylittää liikkuvia kiviä. Krokotiilit on tapettavissa veitsellä, mutta joessa on myös ilmakuplia, jotka saattavat olla vaaraksi. Lopuksi pelaajan tulee pelastaa tyttö, jolloin tasot alkavat alusta astetta vaikeampina.

## Lähteet

## Aiheesta muualla
* 
* 
* 
*
Ratas (yhtye)

**Ratas** on sysmäläinen rockyhtye, joka on perustettu vuonna 1998. Rataksen levy-yhtiö on Pajula Records Oy. Yhtye on musiikkityyliltään osittain progressiivista rockia ja osittain suoraviivaista suomenkieliseen rockilmaisuun yhdistelevää musiikkia. Vuosien aikana Ratakselle on syntynyt tunnistettava tyyli ja esimerkiksi radiossa on helppo tunnistaa yhtye, vaikkei kappaletta tunnistaisikaan.

Ratas ei ole ollut aktiivinen vuoden 2008 jälkeen, vaan viimeinen julkaisu – "Mustavalkoinen maa" -digisingle – on vuodelta 2008. Sinä vuonna yhtye jäi tauolle.
Yhtyeen musiikki ei ole kovinkaan helpoimmasta päästä lähestyttävää, ja tämän takia Rataksen musiikki on tähän asti pysytellyt suuremman yleisön tavoittamattomissa. Tämä on ainakin suurin syy. Yhtyeen levyjen kappaleet ovat joskus kaihoisia, jotka seilaavat ilmavan popin rajoilta raavaaseen hardrock-tyyliin. Yhtye on vajaat 10 vuotta kestäneellä taipaleellaan julkaissut kaksi albumia *Pisaroina ilmassa* (2004) ja *Outolintu* (2006). Tämän lisäksi Ratakselta on tullut viisi EP- ja single-muotoista julkaisua.

Ratas oli useita vuosia aktiivinen tekemään keikkoja, ja keikkoja kerääntyikin muutamassa vuodessa vajaat 200. Toisen pitkäsoiton *Outolintu* ilmestymisen jälkeen yhtye päätti jäädä tauolle aina 2007 vuoden loppuun, tehden sinä aikana vain yhden keikan. Tauolle yhtye jäi tehdäkseen lisää kappaleita ja saadakseen inspiraatiota. Vuonna 2008 yhtye aktivoitui hiukan ja teki uuden musiikkivideon, mutta on tauolla edelleen. Samana vuonna julkaistun nettisinglen "Mustavalkoinen maa" jälkeen yhtyeestä ei ole kuulunut mitään.

## Jäsenet
* Markku Kirves – laulu, kitara
* Tomi Malin – basso
* Jakke Saarinen – rummut

## Entiset jäsenet
* Olli Järvinen – rummut 
* Teemu Nurminen – rummut 

## Diskografia
### Albumit
* *Pisaroina ilmassa* (2004)
* *Outolintu* (2006)
* *Menneisyys* (Kokoelma, 2016)
* Valekuvia (2023)

### EP:t
* *Aikamatka* (2000)
* *Kuumaa laavaa* (2001)
* *Ilmaa* (2003)
* *Ratas* (2005)

### Singlet
* Tekemättä mitään (2003)
* Mustavalkoinen maa, Nettisingle (2008)
* Katseet Kietoutuu (2022)
* Ääriviivoja (2023)
* Kaiku (2023)

## Lähteet

## Aiheesta muualla
* kotisivut
Taito Legends

**Taito Legends** on Taiton, Empire Interactiven ja Atomic Planet Entertainmentin kehittämä sekä Xplosiven, Empire Interactive ja Segan julkaisema kokoelma Taiton kolikkopelejä. Kokoelma koostuu kaikkiaan 29 pelistä. Ennen *Taito Legendsiä* Japanissa julkaistiin samankaltaiset kokoelmat *Taito Memories Vol. 1* ja *Taito Memories Vol. 2*.
*Taito Legends* julkaistiin lokakuussa 2005 Microsoft Windowsille, PlayStation 2:lle ja Xboxille.

Peleissä alun perin olleet valopistoolit puuttuvat *[[Operation Wolf]]ista*, *[[Operation Thunderbolt]]ista* ja *[[Space Gun]]ista*. 

Taito Legendsille julkaistiin maaliskuussa 2006 seuraaja *[[Taito Legends 2]]*. 

## Pelit
* *[[Battle Shark]]* (1993) 
* *[[Bubble Bobble]]* (1986)
* *[[Colony 7]]*
* *[[Continental Circus]]* (1987)
* *[[Electric YoYo]]*
* *[[Elevator Action]]* (1983)
* *[[Exzisus]]*
* *[[Gladiator (kolikkopeli)|Gladiator]]* (1986)
* *[[Great Swordsman]]* 
* *[[Jungle Hunt]]* (1982)
* *[[The New Zealand Story]]* (1988)
* *[[Ninja Kids]]* 
* *[[Operation Thunderbolt]]* (1988)
* *[[Operation Wolf]]* (1987)
* *[[Phoenix (videopeli)|Phoenix]]* (1980)
* *[[Plotting]]* (1989)
* *[[Plump Pop]]*
* *[[Rainbow Islands]]* (1987)
* *[[Rastan]]* (1987)
* *[[Return of the Invaders]]* 
* *[[Space Gun]]* 
* *[[Space Invaders]]* (1978)
* *[[Space Invaders Part II]]* (1979)
* *[[Super Qix]]*
* *[[ThunderFox]]*
* *[[Tokio (kolikkopeli)|Tokio]]*
* *[[Tube It]]*
* *[[Volfied]]* (1989) 
* *[[Zoo Keeper]]* (1982)
NHL 06

**NHL 06** on EA Vancouverin kehittämä ja EA Sportsin julkaisema urheilupeli, joka on julkaistu vuonna  Nintendo GameCubelle, PlayStation 2:lle, Windowsille ja Xboxille. Pelin aiheena on jääkiekko ja pelin kannessa esiintyy Tampa Bay Lightningin Vincent Lecavalier ja Skandinavian versiossa Chicago Blackhawksin Tuomo Ruutu. *NHL 06* on täysin suomenkielinen. 

## Pelaaminen
*NHL 06* sisältää NHL:n lisäksi Ruotsin Elitserienin Saksan DEL-liigan, Suomen SM-liigan sekä merkittävimmät maajoukkueet ja ylimääräisenä joukkueena sveitsiläinen HC Davos. SM-liigasta tosin puuttuu edellisellä kaudella liigaan noussut KalPa. Ensimmäistä kertaa pelin selostajina toimivat Mika Saukkonen ja Timo Jutila yhdysvaltalaisten ja ruotsalaisten vastineidensa ohella. Mukana on edellisten osien tapaan myös Dynasty-mode, jossa voi toimia jonkin NHL-joukkueen managerina kymmenen kauden ajan. Bonuksena PlayStation 2 -versiossa on mukana NHL 94. Kauden uutuuksia ovat uuden suomen- ja ruotsinkielisen selostuksen lisäksi muun muassa Taitolaukaus-systeemi, jonka avulla pelaaja voi oikealla tatilla (PS2:lla ja Xboxilla) tehdä tähtipelaajillaan komeita maaleja sekä *NHL 2005:stä* puuttunut pelaajan luominen, jota on myös uudistettu vuoden 2004 versiosta. Pelissä on muutamia asioita,jotka tekevät siitä tunnetun, kuten ilmaveivi ja maalivahdin kaatuminen jos lämää oikeaan kohtaan. Peli oli myös sarjan viimeinen PlayStation 2 -peli joka tehtiin Vancouverissa. *NHL 07* tehtiin Montrealissa ja *NHL 08* sekä *NHL 09* Nova Scotiassa.

Pelissä ei ole edellisvuoden tapaan aitoja maajoukkuepelipaitoja, vaan maajoukkuepelipaidoissa on tunnuksen kohdalla maan lippu.

## Liigat
*  NHL
*  SM-Liiga
*  Elitserien
*  DEL
* Maajoukkueet (ei IIHF:n lisenssiä)
* Oma liiga

## Ääniraita
*  American Head Charge - "Loyalty"
*  Animal Alpha - "Bundy"
*  Avenged Sevenfold - "Bat Country"
*  Beatsteaks - "Atomic Love"
*  Billy Talent - "Red Flag"
*  Bullet For My Valentine - "4 Words (To Choke Upon)"
*  Fall Out Boy - "Our Lawyer Made Us Change the Name of This Song So We Wouldn't Get Sued"
*  Institute - "Bullet-Proof Skin"
*  Kaiser Chiefs - "Saturday Night"
*  Mando Diao - "Down in the Past"
*  OK Go - "Do What You Want"
*  Pennywise - "Knocked Down"
*  Rock 'N' Roll Soldiers - "Flag Song"

## Katso myös
* NHL-pelisarja

## Aiheesta muualla
* 
* Peli EA:n sivuilla 
* Pelin virallinen sivusto (Web Archive)
Levanpelto

**Levanpelto** on kylä Kullaalla Ulvilassa ja myös entisen Kullaan kunnan aiempi nimi. 1.1.2005 alkaen, Ulvilan kaupungin ja Kullaan kunnan kuntaliitoksen jälkeen se ollut osa Ulvilaa.

Entisistä Kullaan kylistä Levanpellon kylä oli suurin. Levanpelto-nimi on syntynyt erään 1500-luvulla kylässä, Nokin talossa, asuneen henkilön ominaisuuksista. Tästä juontaa myös kylässä olevien järven ja joen nimet, Levajärvi ja Levajoki. Tuohon aikaan Levanpelto kuului Kokemäkeen, ja 1630-luvulla Levanpellon kylä liitettiin Ulvilaan hallinnollisesti ja kirkollisesti. 

Levanpellossa alettiin pitää sunnuntaisin koulua jo 1880-luvulla vuokratiloissa, mutta omaa koulua, alakoulua, sinne alettiin rakentaa vuonna 1919. Koulu valmistui seuraavana vuonna, kun vuonna 1921 tuli voimaan "kansakoulupakko" (oppivelvollisuuslaki vahvistettiin 15.4.1921). Yläkoulu aloitti toimintansa Levanpellossa vuonna 1928. Alakoulu lopetti toimintansa 1960-luvun puolivälissä ja yläkoulu hieman myöhemmin. Nykyisin alakoulu on purettu, mutta samalla tontilla on edelleen yläkoulu, jossa toimi vuoteen 2021 Ravintola Gasthaus Matinliisa.

Levanpellossa sijaitsevat myös Kullaan kirkko, Ulvilan kaupungin vedenottamo ja Porin Metsäopisto.

Levanpellon nähtävyyksiin kuuluu Jalomäen umpipiha, joka sijaitsee Johan Granlundin tiellä Pori–Tampere-valtatien (valtatie 11) varressa.

Levanpelto onkin nykyisin hyvien tieyhteyksien varrella, sillä kylän pohjoisosassa kulkee länsi-itäsuuntaisesti Pori–Tampere-valtatie, josta Levanpellossa erkanee tältä valtatieltä etelään Kullaa–Kokemäki-tie (yhdystie 2460), joka johtaa Pori–Helsinki-valtatielle (valtatie 2).

Levanpellolla on ollut aikoinaan myös oma posti ja postinumero, 29330 Levanpelto.

## Lähteet

## Aiheesta muualla
* Levanpellon kyläsivu
Robert II

**Robert II** on seuraavien hallitsijoiden nimi:

* Robert II, Frankkeja vuosina 996–1031 hallinnut Kapetingi-sukuinen kuningas
* Robert II, Normandian herttua, hallitsi 1087–1106
* Robert II, Skotlannin ensimmäinen Stewart-sukuinen kuningas, hallitsi vuosina 1371–1390.
Moratuwa

**Moratuwa** on kaupunki Sri Lankan lounaisrannikolla, lähellä maan pääkaupunkia Colomboa, pääkaupunkialueen kaupunkirakenteeseen kaupunginosan tavoin kiinnikasvaneena. Vuonna 2012 sen väkiluku oli 168&nbsp;280 asukasta  ja se oli Sri-Lankan viidenneksi (toisen tulkinnan mukaan kolmanneksi) suurin kaupunki (2001: 177&nbsp;563 as.) Asukkaista valtaosa (95 % vuonna 2001) on singaleesejä.

Kaupungissa on yliopisto, joka on toiminut vuodesta 1978 alkaen. Se jatkaa jo 1800-luvulla perustetun Sri Lankan ensimmäisen teknisen oppilaitoksen työtä. Moratuwa hyötyi 1970-luvulla alkaneesta Sri Lankan teollistumisaallosta. Kaupungin länsiosa on perinteisesti kalastajien aluetta.

## Lähteet

## Aiheesta muualla
* Profile: Moratuwa Municipal Council (pdf)   (unhabitat.lk)
Balıkesir

**Balıkesir** on kaupunki ja samannimisen maakunnan keskus Länsi-Turkissa. Vuonna 2022 siellä oli 315&nbsp;000 asukasta.  Kaupungin työllistäjiä ovat matkailuelinkeinot ja oliivien jalostaminen. Sen nimi tulee persiankielen ilmauksesta, joka tarkoittaa "paljon hunajaa". Tämä viittaa lähialueiden runsaisiin hedelmä- ja vihannessatoihin sekä kuumiin lähteisiin. 

Nykyisen Balıkesirin paikkeilla oli antiikin aikana roomalaisten kaupunki nimeltä Hadrianutherae. 1300-luvulta alkaen se oli osa Osmanien valtakuntaa. Tuolta ajalta on edelleen rakennuksia vanhassakaupungissa.

Vuonna 2005 kaupunki nousi otsikoihin lähistöllä havaitun Turkin ensimmäisen lintuinfluenssatapauksen takia. 

Balıkesiristä on rautatieyhteys Izmiriin ja maantieyhteys Ankaraan.

## Lähteet

## Aiheesta muualla

*Kuvia Balikesiristä
*Balikesir kartta
Geoff Hurst

**Geoffrey Charles ”Geoff” Hurst** (s. 8. joulukuuta 1941 Ashton-under-Lyne, Lancashire, Englanti) on englantilainen jalkapalloilija, valmentaja ja kriketinpelaaja. Pelaajaurallaan hän oli pelipaikaltaan hyökkääjä.

Hurst aloitti uransa West Hamissa, jossa hän oli mukana voittamassa FA Cupia  vuonna 1964. Vuotta myöhemmin Hurst palasi Wembleyn stadionille voittamaan  Cup-voittajien Cupin, jonka finaalissa West Ham kaatoi saksalaisen 1860 Münchenin numeroin 2–0. Seuraavalla kaudella West Ham hävisi liigacupin loppuottelussa West Bromwichille. Saman vuoden helmikuussa Hurst teki debyyttinsä Alf Ramseyn valmentamassa Englannin maajoukkueessa.

Ensimmäisen kriketti-ottelunsa Hurst pelasi Essex County Cricket Clubin riveissä ottelussa Lancashirea vastaan vuonna 1962.

Hurst valittiin vuoden 1966 MM-kisoihin. Hurst muistetaan kisoista parhaiten MM-loppuottelusta, jossa hän teki hattutempun Saksaa vastaan ja johdatti Englannin maailmanmestaruuteen. Hurst on Kylian Mbappén (2022) ohella ainoa pelaaja MM-kisojen historiassa, joka on tehnyt kolme maalia loppuottelussa. Jatkoajalle venyneessä pelissä Hurst laukaisi jatkoajan 11. minuutilla pallon yläriman alareunaan, josta se kimposi suoraan alaspäin. Tilanne oli hyvin epäselvä, sillä jalkapallon sääntöjen mukaan pallon tulisi olla kokonaan maaliviivan yli. Viimeaikaisten Oxfordin yliopiston tutkimusten ja videoanalyysien mukaan pallo ei ollut missään vaiheessa kokonaan maalikehikon sisäpuolella. Hurstin maali kuitenkin lopulta hyväksyttiin, ja Englanti siirtyi 3–2-johtoon. Lopullinen sinetti otellulle oli, kun Moore löysi pitkällä syötöllä vapaana olleen Hurstin, joka ei epäröinyt, vaan viimeisteli numeroiksi 4–2. Hurst edusti Englantia vielä vuoden 1970 MM-kisoissa. Yhteensä Hurst pelasi uransa aikana 49 maaottelua, tehden otteluissa 24 maalia.

Myöhemmin urallaan Hurst edusti vielä ammattilaistasolla Stokea ja West Bromwichia. Vuosien 1979 ja 1981 välillä Hurst toimi Chelsean managerina.

## Lähteet
High Voltage

**High Voltage** on englantia, ja tarkoittaa korkeajännitettä. Lisäksi se voi tarkoittaa seuraavia:

*High Voltage (vuoden 1975 albumi), AC/DC:n Australiassa julkaistu albumi
*High Voltage (vuoden 1976 albumi), AC/DC:n maailmanlaajuisesti julkaistu albumi
*”High Voltage (kappale)”, AC/DC:n kappale
*”High Voltage”, Linkin Parkin kappale
*Matt Hardy, showpainija
*High Voltage (elokuva), elokuva
*High Voltage (Särkänniemi), huvipuistolaite Särkänniemessä.
Surge

**Surge** voi tarkoittaa seuraavia:
* Matt Hardy, yhdysvaltalainen showpainija
* Surge, Yhdysvalloissa myyty virvoitusjuoma, joka alkujaan lanseerattiin Norjassa nimellä Urge. 
* *[[Surge (EP)|Surge]]*, Noisestormin EP
* *[[The Surge]]*, Deck13 Interactiven videopeli
Kuantan

**Kuantan** on Malesian Pahangin osavaltion pääkaupunki. Kuantan sijaitsee Malakan niemimaan itärannalla, Etelä-Kiinan meren rannikolla Kuantan-joen suulla, puolessa välissä Singaporen ja Kota Bharun välillä. Kaupungissa on asukkaita 461 000.

Asukkaista noin puolet on malaijeja ja kolmannes etnisiä kiinalaisia. Kaupungin väestöä työllistävät turismi, kalastus, puunjaolostusteollisuus ja petrokemian teollisuus. Se on merkittävä satama, josta pääsee Kuala Lumpuriin kahta moottoritietä pitkin. Turisteja houkuttavat alueen rannat ja vesiputoukset sekä miellyttävä ilmasto.

## Lähteet

## Aiheesta muualla
Mököinen

**Mököinen** on Salon kaupunginosa ja vanha Uskelan kylä. Mököisten kaupunginosa käsittää Mököistenmäen alueen sekä pienen alueen Helsingintien varressa Vähäjoen vastarannalla. Kaupunginosa rajoittuu Tahkonkatuun, Perniöntiehen, Otsonkatuun, Helsingintiehen ja Pahkavuoren mäkeen.

## Palvelut

Alueella sijaitsee peruskoulun ala-aste Uskelan koulu. Helsingintien varressa on pienliiketiloja.

## Historia
Mököisten kylän kantatila on sijainnut Mököistenmäellä ja kylän niityt molemmin puolin Vähäjokea. Kun Salon kauppala perustettiin Salonjoen varteen, päätettiin jättää Mököinen kauppala-alueen ulkopuolelle. Mököisiin alkoi syntyä vähävaraisten asuntoja, sillä kauppala-alueen ulkopuolella rakentamista ei ollut säädelty ja asuminen oli halvempaa. Sääntelemätöntä rakentamista yritettiin saada kuriin 1913 tekemällä Mököisiin kaava, jota ei koskaan vahvistettu. Lopulta Mököinen liitettiin Saloon vuonna 1932.

Mököinen kaavoitettiin vuonna 1937, jolloin sen kadut saivat nykyiset paikkansa. Vuonna 1967 hyväksyttiin kaavamuutos, joka salli puutaloalueen muuttamisen kerrostaloalueeksi. Vuosikymmenen lopulla valmistui Mököistenmäen kahdeksankerroksiset kerrostalot, jotka hallitsevat kaupunginosan maisemaa.

## Lähteet
Toivekonsertti

**Toivekonsertti** voi tarkoittaa:

* Aku Ankan taskukirja 112: Toivekonsertti
* Puhelintoivekonsertti, radio-ohjelmatyyppi
* Toivekonsertti 1-61, Fazerin kokoelmalevysarja 1950-luvulta 1970-luvulle.
Ticonderogan linnoituksen valtaus

**Ticonderogan linnoituksen valtaus** tapahtui New Yorkin osavaltion pohjoisosassa Yhdysvaltojen vapaussodan alkuvaiheessa 10. toukokuuta 1775.

Toukokuussa 1775 Ticonderogan linnoituksessa oli brittiarmeijan 22 sotilaan varuskunta. Amerikkalaiseverstien Ethan Allenin ja Benedict Arnoldin johdolla pieni joukko vermontilaisia miliisejä valtasivat linnoituksen kävelemällä sisään lukitsemattomasta portista. Koska britit olivat nukkumassa valtaus onnistui ilman uhreja. 

Amerikkalaiset saivat saalikseen ison määrän kanuunoita ja ruutia, jotka kuljetettiin talvella 1775–1776 täydennysmateriaaliksi Bostonin piirittäjille 300 kilometrin päähän. 

## Lähteet
*
### Viitteet
Azambuja

**Azambuja** on kunta Portugalissa, Lissabonin piirissä, Lezíria do Tejossa, Alentejon alueella. Kunnan pinta-ala on 262,7 km² ja asukasluku oli noin 21&nbsp;800 vuonna 2011. Asukastiheys on 81/km². Azambujan pormestari on Luís de Sousa ja kunnan vapaapäivä on helatorstaina. Kunnalla on yhdeksän freguesiaa.

## Freguesiat
*Alcoentre 
*Aveiras de Baixo 
*Aveiras de Cima 
*Azambuja 
*Maçussa 
*Manique do Intendente 
*Vale do Paraíso 
*Vila Nova da Rainha 
*Vila Nova de São Pedro 

## Lähteet

## Aiheesta muualla
Biratnagar

**Biratnagar** (; Birāṭnagar, Wirāṭnagar) on kaupunki Nepalin Kosin vyöhykkeen Morangin piirikunnassa, lähellä Intian rajaa. Kaupungissa asuu noin 170&nbsp;000 ihmistä. Se on ympäröivän riisinviljelyseudun keskuspaikka jonka kautta kulkee kauppaa ulkomaille, lähinnä etelänaapurina olevan Intian Biharin osavaltion puolelle. 

Biratnagarista pääsee Kathmanduun sekä lentäen että maanteitse. Kaupungin lentokenttä palvelee koko Itä-Nepalin vuoristoseutua.

Biratnagarin ilmasto on mantereinen; lämpötila vaihtelee viiden ja 40 asteen välillä. Kuuminta on touko-kesäkuussa. Kovimmat sateet ajoittuvat kesämonsuunin aikaan heinä-elokuuhun. Kylmintä on tammi-helmikuussa.


The Delivery guy.jpg


## Lähteet

## Aiheesta muualla

*Earthquake Vulnerability Profile and Preparedness Plan. Biratnagar Sub‐Metropolitan City (pdf)   (errrp.org.np)
Shakkinyrkkeily

**Shakkinyrkkeily** (myös **šakkinyrkkeily**) on urheilulaji, jossa yhdistyvät shakki ja nyrkkeily. Lajin kehitti vuonna 2003 alankomaalainen performanssitaiteilija Iepe Rubingh sarjakuvapiirtäjä Enki Bilalin vuonna 1992 ilmestyneen sarjakuvan *Froid-Équateur* (suomeksi *Kylmä päiväntasaaja*) innoittamana. 

Shakkinyrkkeilyottelu koostuu parittomasta määrästä eriä, joissa vuoron perään pelataan kolme minuuttia shakkia ja nyrkkeillään kolme minuuttia (aiemmin neljä minuuttia shakkia ja kaksi minuuttia nyrkkeilyä). Erien välillä on lyhyt tauko, jonka aikana kilpailivat vaihtavat varusteitaan. Shakissa kummallakin pelaajalla on yhdeksän minuuttia aikaa siirtojensa tekemiseen. Ottelu voi päättyä shakkimattiin, pelaajan shakkisiirtoihin käytettävän ajan loppumiseen, tyrmäykseen, tuomarin päätökseen nyrkkeilyerän aikana tai vastustajan luovuttamiseen shakki- tai nyrkkeilyerän aikana. Erien lukumäärä ja kestot voivat vaihdella otteluillan ohjelman vaatimusten ja järjestäjän päätösten pohjalta. 

Shakkinyrkkeilyn kansainvälinen kattojärjestö on *World Chess Boxing Organisation* eli WCBO. Lajin ensimmäiset maailmanmestaruuskilpailut järjestettiin Amsterdamissa, Hollannissa vuonna 2003. Tuolloin voiton vei lajin kehittäjä Iepe Rubingh itse. Ensimmäiset Euroopan-mestaruuskilpailut järjestettiin lokakuussa 2005, ja mestaruuden vei bulgarialainen Tihomir Titško. Myös kansainvälisen shakkiliiton FIDE:n puheenjohtaja Kirsan Iljumžinov on esiintynyt näytösluonteisessa shakkinyrkkeilyottelussa.

Laji on suosittu paitsi Rubinghin kotikaupungissa Berliinissä, myös Siperiassa, jossa lajin MM-kisoissa marraskuussa 2009 oli 2&nbsp;000 katsojaa. Mestaruuden voitti Leo "Granit" Kraft. 

Suomessa perustettiin Suomen Shakkinyrkkeilyklubi ry marraskuussa 2014 ja säännöllinen harjoittelu aloitettiin Helsingin Tarmon tiloissa Helsingissä tammikuussa 2015. Klubi on sittemmin siirtynyt harjoittelemaan Savate Klubille Sörnäisiin. Ensimmäinen julkinen shakkinyrkkeilyottelu Suomessa järjestettiin 6. kesäkuuta 2015.

Suomalainen shakkinyrkkeilijä Sakari Lähderinne voitti alle 75-kiloisten maailmanmestaruuden Kalkutassa Intiassa pidetyissä kisoissa. Lähderinne voitti finaalissa venäläisen Denis Gurban.

Lähderinne voitti maailmanmestaruuden myös 2019 Turkin Antalyassa järjestetyssä turnauksessa. Finaalissa hän voitti ranskalaisen Xhemsid Vogliqin tyrmäyksellä.

Helsingin Paasitornissa järjestettiin Nordic Chessboxing Fight Night-tapahtuma 2 lokakuuta 2021. Shakkia kommentoi Helsingin pormestari Juhana Vartiainen, nyrkkeilyä Juho "Härmän Häjy" Haapoja. 

## Lähteet

## Aiheesta muualla
* Säännöt (englanniksi).
* Lajin kehittäjän Iepe Rubinghin haastattelu. 
* ''Guardian''-lehden artikkeli.
*Helsingin Sanomien artikkeli
*Helsingissä 2.10.2021 järjestetyn shakkinyrkkeillytapahtuman tallenne 
*MTV:n uutisten loppukevennys 
*Satakunnan Kansan juttu Porissa järjestetystä näytösottelusta.
Diwali

**Diwali** (myös **divali** eli **deepavali**) on hindujen tärkeä vuotuinen juhla, jota viettävät myös sikhit ja jainalaiset. Diwalin suora käännös tarkoittaa valon tai lamppujen juhlaa, ja se symboloi hyvyyden voittoa pahuudesta. Diwalin kunniaksi sytytetään lamppuja ja järjestetään ilotulituksia. Nimeä diwali käytetään Pohjois-Intiassa ja Nepalissa, kun taas deepavali-nimi on käytössä Intian eteläisemmissä osissa.

Diwalia vietetään *Ashwayua*-kuukauden lopussa, joka sattuu yleensä loka-marraskuun vaihteeseen. Juhla kestää viisi päivää. Monille hinduille se on uuden vuoden alkamisjuhla. Se on myös sikheille tärkeä juhla, Kultaisen temppelin perustamisen vuosipäivä. Intiassa diwalia vietetään kansallisena juhlapäivänä uskonnosta riippumatta.

Erityisesti Länsi-Bengalissa diwalia juhlitaan suuren jumalattaren, Devin voittona pahuudesta, erityisesti sotaisan neitojumalatar Durgan hahmossa. Yhdeksän yön (*Navaratri*) ajan jumalatarta palvotaan hänen monissa muodoissaan. Kolmena ensimmäisenä päivänä palvotaan viisauden ja oppimisen jumalatar Sarasvatia, jolloin kukaan talossa ei saa tehdä työtä eikä opiskella, koska opiskelun ja työn välineet lasketaan Sarasvatin alttarille lepäämään jumalattaren siunattaviksi. Kolmena seuraavana päivänä juhlistetaan Lakshmia, vaurauden, onnen, elinvoiman ja hyvinvoinnin jumalatarta, ja pyydetään tältä hyvää onnea tulevaksi vuodeksi. Viimeisten kolmen päivän ajan kunnioitetaan Kalia, jotta tämä raivaisi esteet tieltään ja poistaisi hengellisen että maallisen pimeyden.

Toisten myyttien mukaan diwalia juhlitaan Raman Sri Lankassa kukistamien demonien voiton kunniaksi. Diwali on virallinen vapaapäivä 
Fidžillä, Guyanassa, Intiassa, Malesiassa (paitsi Sarawakissa), Mauritiuksella, Myanmarissa, Nepalissa, Singaporessa, Sri Lankassa, Surinamessa, ja Trinidad ja Tobagossa.

## Lähteet
* 
* 

## Viitteet

## Aiheesta muualla
Ferzan Özpetek

**Ferzan Özpetek** (s. 3. helmikuuta 1959 Istanbul) on turkkilainen, sittemmin italialaistunut elokuvaohjaaja.

Özpetek muutti Italiaan vuonna 1978 opiskellakseen Roomassa draamaa sekä taiteen ja elokuvien historiaa. Ensimmäisen pitkän elokuvansa, *[[Hamam - turkkilainen kylpylä]]*, hän ohjasi vuonna 1997. Tämän jälkeen Özpetek on ohjannut neljä muutakin elokuvaa ja hänen kuudes elokuvansa, italiankieliseltä nimeltään *Saturno contro*, valmistuu vuonna 2007.

## Filmografia
### Ohjaajana
* *[[Hamam - turkkilainen kylpylä]]* (1997)
* *[[Harem suaré]]* (1999)
* *[[Le Fate ignoranti]]* (2001)
* *[[Katseet ikkunassa]]* (2003)
* *[[Cuore Sacro]]* (2005)
* *[[Saturno contro]]* (2007)
* *[[Un giorno perfetto]]* (2008)
* *[[Punainen Istanbul]]* (2017)
* *[[Verhottu Napoli]]* (2017)
* Timantit (2025)
Poisonblack

**Poisonblack** on suomalainen metalliyhtye, jonka Sentenced-yhtyeen laulaja Ville Laihiala perusti oululaismuusikoiden kanssa vuonna 2000. Yhtye jäi määrittelemättömän pituiselle tauolle vuonna 2015. Laulamisen ohella vuosikausia kitaransoittoa harrastanut Laihiala halusi kokeilla siipiään myös kitaristina. Yhtye on julkaissut kuusi studioalbumia.

## Historia

Poisonblackin ensimmäisellä, vuonna 2003 Century Media -levy-yhtiön kautta julkaistulla *[[Escapexstacy]]*-albumilla laulusta vastasi Charon-yhtyeen Juha-Pekka Leppäluoto. Leppäluoto joutui kuitenkin pian ensimmäisen albumin julkaisun ja sitä seuranneen kiertueen jälkeen jättämään tehtävänsä keskittyäkseen pääyhtyeeseensä.

Poisonblackin toinen albumi *[[Lust Stained Despair]]*, jolla myös laulajan tehtävät siirtyivät Laihialan vastuulle, julkaistiin 30. elokuuta 2006 ja sijoittui parhaimmillaan toiseksi Suomen albumilistalla. Syksyllä 2006 yhtye kiersi Eurooppaa italialaisen Lacuna Coilin kanssa.

Poisonblack nauhoitti kolmannen albuminsa Soundmix Studiolla kotikaupungissaan Oulussa. *[[A Dead Heavy Day]]* -niminen albumi julkaistiin 27. elokuuta 2008. Loka–marraskuussa 2008 Poisonblack oli mukana Century Media Recordsin järjestämällä Where Death Is Most Alive -nimisellä Euroopan-kiertueella, jolla esiintyi myös Dark Tranquillity ja Fear My Thoughts. 

Yhtye aloitti neljännen albuminsa nauhoitukset elokuussa 2009 Hiili Hiilesmaan johdolla. *[[Of Rust and Bones]]* -albumi julkaistiin 17. maaliskuuta 2010. *[[Drive (Poisonblackin albumi)|Drive]]*-albumi ilmestyi 2011 ja *[[Lyijy (albumi)|Lyijy]]* 2013. *Lyijyllä* kokoonpano oli Ville Laihiala (laulaja-kitaristi), Antti Remes (basisti), Tarmo Kanerva (rummut), Marco Sneck (koskettimet) ja Antti Leiviskä (kitara).

Yhtye jäi tauolle 21. elokuuta 2015 olleen Oulun esiintymisen jälkeen.

Yhtye kiersi Suomea syksyllä 2023 yhdentoista keikan ajan *Escapexstacy-*levyn 20-vuotisjuhlien kunniaksi. Mukana oli myös levyllä laulanut JP Leppäluoto..

## Jäsenet
* Ville Laihiala – laulu (2004–2015), soolokitara (2000–2015)
* Antti Remes – basso (2004–2015)
* Marco Sneck – koskettimet (2000–2015)
* Tarmo Kanerva – rummut (2000–2015)
* Juha-Pekka Leppäluoto – laulu (2001–2003)
* Janne Dahlgren – kitara (2000–2003)
* Janne Markus – kitara (2004–2010)
* Janne Kukkonen – basso (2000–2004)
### Aikajana

### Sessiojäsenet
* Veli-Matti Kananen – koskettimet (2008)
* Antti Leiviskä – kitara (2010–2015)

## Julkaisut
### Albumit
* 
* 
* 
* 
* 
* 

### Kokoelma-albumit
* 

### Singlet
* *[[Rush (kappale)|Rush]]* (2006)
* *[[Bear the Cross]]* (2008)
* *[[Mercury Falling (kappale)|Mercury Falling]]* (2011)
* *[[Home Is Where the Sty Is]]* (2013)

### Musiikkivideot
* *Love Infernal* (2003)
* *Rush* (2006)
* *Bear the Cross* (2008)
* *Mercury Falling* (2011)
* *Scars* (2011)
* *Home Is Where the Sty Is (2013)
* *Down the Ashes Rain'' (2014)

## Lähteet

## Aiheesta muualla

* Poisonblackin virallinen sivusto
* 
* 
*
Katseet ikkunassa

**Katseet ikkunassa** (ital. *La Finestra di Fronte*) on turkkilais-italialaisen elokuvaohjaaja Ferzan Özpetekin neljäs täyspitkä elokuva, joka valmistui vuonna 2003. Elokuvan käsikirjoitti Özpetek itse yhdessä Gianni Romolin kanssa.

## Juoni
Nuori roomalainen työläispariskunta vie kotiinsa kaduilla harhailevan, muistinsa menettäneen vanhan miehen. Vaimo ei vieraasta piittaisi, mutta hyväsydäminen aviomies haluaa huolehtia dementoituneesta vanhuksesta. Vähitellen vaimo ja tervehtyvä vanhus lähentyvät, kun huomaavat molemmat pettyneensä rakkaudessa, vanhus traagisesti sodanaikaisten juutalaisvainojen takia. Leipuriksi osoittautuva vanhus auttaa naista tämän oman leipomounelman toteuttamisessa. Avioliittoonsa kyllästynyt nainen katselee iltaisin ikkunasta vastapäätä asuvaa komeaa pankkivirkailijaa. He tutustuvat, ja ystävällinen naapuri auttaa rouvaa kun vanhus karkaa taas omille teilleen.

## Näyttelijät
* Giovanna Mezzogiorno - Giovanna
* Massimo Girotti - Davide Veroli
* Raoul Bova - Lorenzo
* Filippo Nigro - Filippo
* Serra Yilmaz - Eminè
* Maria Grazia Bon - Sara
* Massimo Poggio - nuori Davide Veroli
* Ivan Bacchi - Simone

## Vastaanotto
Elokuva voitti Italiassa viisi arvostettua Donatello-palkintoa, se palkittiin parhaana elokuvana ja parhaana opetuselokuvana. Lisäksi naispääosan esittäjä Giovanna Mezzogiorno palkittiin parhaasta naispääosasta ja Massimo Girotti parhaasta miespääosasta. Viides palkinto tuli parhaasta musiikista. Elokuvan tunnuskappale on italialaislaulajatar Giorgian esittämä *Gocce di Memoria*.

*Katseet ikkunassa* sai Karlovy Varyn kansainvälisillä elokuvajuhlilla kolme palkintoa.

## Lähteet
Kalle Blomkvist

**Kalle Blomkvist** on henkilöhahmo Astrid Lindgrenin kirjoissa. Kalle on sekatavarakauppiaan poika, ensimmäisessä kirjassa 13-vuotias ja seuraavissa 14- ja 15-vuotias. Hän asuu ruotsalaisessa pikkukaupungissa ja kuvittelee mielellään olevansa etsivä. 

Kallen parhaat ystävät ovat Anders ja Eva-Lotta. He kutsuvat itseään Valkoisiksi ruusuiksi. Heidän ”vihollisiaan” ovat Punaiset ruusut eli Sixten, Benka ja Jonte. Nämä kaksi ryhmää käyvät keskenään Ruusujen sotaa ”valtakivestä”.

## Kirjat ja elokuvat
Kalle ystävineen on pääosassa seuraavissa kirjoissa ja elokuvissa:
* Yksityisetsivä Kalle Blomkvist (*Mästerdetektiven Blomkvist* 1946, suom. 1948)
** elokuvana 1947, ohjaajana Rolf Husberg
* Kalle mestarietsivä (*Mästerdetektiven Blomkvist lever farligt* 1951, suom. 1953)
** elokuvana 1957, ohjaajana Olle Hellbom
** uusi elokuvaversio 1996, ohjaajana Göran Carmback
* Kalle mestarietsivä ja ryöstetty Rasmus (*Kalle Blomkvist och Rasmus* 1953, suom. 1954)
** elokuvana 1953, ohjaajana Rolf Husberg
** uusi elokuvaversio 1997, ohjaajana Göran Carmback

## Aiheesta muualla
* Astrid Lindgrenin kotisivut
Myllypuron vesitorni

**Myllypuron vesitorni** sijaitsee Helsingin Vartiokylän kaupungiosassa Myllypuron osa-alueella Viilarintien pohjoispuolella. Se valmistui vuonna 1965. Vesitornin suunnitteli arkkitehti Bertel Saarnio ja rakennesuunnittelusta vastasi Insinööritoimisto P. Simula. Rakentajana toimi Silta ja Satama Oy.

## Tornin rakenne

Myllypuron vesitorni koostuu kahdesta päällekkäin olevasta kartionmuotoisesta vesisäiliöstä, jotka toimivat täysin erillään toisistaan ja kuljettavat vettä eri painepiireihin. Isompi alavesisäiliö on jaettu kahteen erilliseen lohkoon, mikä mahdollistaa altaan puhdistamisen vedenjakelua katkaisematta.

Tornin korkeus perustuksista on 49,5 metriä ja merenpinnasta yli 90 metriä. Alavesisäiliön tilavuus on 11&nbsp;000 m3 ja ylävesisäiliön tilavuus 2&nbsp;400 m³, yhteensä siis 13&nbsp;400 m3.  Torni on rakennettu paikallavaluna. Julkisivu on kauttaaltaan lämpöeristetty, ja rakennus on varustettu tihkuveden tarkkailutilalla. Varren ja alemman säiliön lämpöeristeenä on käytetty kevytsoraharkkoja, ylemmässä säiliössä kevytsorabetonia. Julkisivun suojaksi on kauttaaltaan ruiskutettu neljän sentin paksuinen betonikerros.

Tornissa on myös radiotukiasema antenneineen ja suurtehohälytin. Torni on suunniteltu niin, että sitä voidaan näyttää yleisölle tarvittaessa: siellä on WC, 8 porrastasoa ja leveä ylätasanne kaiteineen.

Myllypuron vesitorni oli 1990-luvun puolivälin paikkeilla valaistu vihreäksi ylävesisäiliötä myöten.

## Lähteet
* 

### Viitteet

## Aiheesta muualla
William Wordsworth

**William Wordsworth** (7. huhtikuuta 1770 Cockermouth – 13. huhtikuuta 1850 Ambleside) oli englantilainen runoilija ja kuningaskunnan hovirunoilija eli Poet Laureate. 

## Elämä
Wordsworth eli lapsuutensa Pohjois-Englannissa Cumbrian järviseudulla, joka on tunnettu maalauksellisen kauniista maisemistaan. Vaikka hän menetti vanhempansa jo varhain, oli hänellä hyvien kasvattajien ansiosta onnellinen lapsuus.

Vuosina 1791–1792 Wordsworth oleskeli Ranskassa ja koki paikan päällä suuren vallankumouksen tapahtumat. Hän innostui vallankumouksesta jopa niin paljon, että yritti saada Ranskan kansalaisuuden. Vallankumous oli hänen mielestään tienraivaaja uudelle aikakaudelle, jolloin ihmiset olisivat vapaita ja täydellisiä. Haaveet uudesta aikakaudesta sortuivat kuitenkin pian: valta päätyi Ranskassa Robespierren ja Napoleonin kaltaisille diktaattoreille, ja vallankumouksen ylevät periaatteet hylättiin. Wordsworth ajoi kuitenkin vielä Englannissa köyhien asiaa.

Vuonna 1795 Wordsworth tutustui runoilija Samuel Coleridgeen. Tämä tuttavuus johti hedelmälliseen yhteistyöhön, jonka tuloksena oli vuonna 1798 julkaistu runokokoelma *Lyrical Ballads*. Wordsworthin ja Coleridgen katsotaan aloittaneen tällä runokokoelmalla englantilaisen runouden romanttisen tyylisuuntauksen.

Wordsworth pyrki kirjoittamaan runonsa kansantajuisesti, luonnollisen selkeällä tyylillä. Hänen tavoitteenaan oli hylätä kaikki turha koristeellisuus ja sievistely. Runojen aiheena oli useimmiten luonnon ja ihmisen välinen suhde. Wordsworthilla oli kyky haltioitua luonnon kauneudesta, ja hän pyrki runoillaan tallettamaan nuo kokemansa voimakkaat tunteet.

Vuosia 1798–1807 pidetään Wordsworthin parhaana luomiskautena. Hän kirjoitti tuolloin muun muassa omaelämäkerrallisen runoteoksen *The Prelude* (*Alkusoitto*), joka tosin julkaistiin vasta hänen kuolemansa jälkeen. Suuri runoelma ihmisestä ja luonnosta, *The Recluse* (*Erakko*), jäi keskeneräiseksi.

Wordsworth avioitui vuonna 1802 Mary Hutchinsonin kanssa. Hän oli jo vuonna 1799 muuttanut takaisin lapsuutensa maisemiin Cumbriaan, ja siellä hän myös asui koko loppuelämänsä. Hän sai viran postilaitoksesta, mutta jatkoi runoilemista kuolemaansa asti. Yleisesti ollaan kuitenkin sitä mieltä, että Wordsworthin runous menetti 1810-luvulta alkaen alkuperäistä ilmaisuvoimaansa. Nuoruuden vallankumouksellisuus vaihtui jäyhään konservatismiin. Wordsworth vastusti tyttöjen koulutusta, orjuuden lakkauttamista, katolilaisten oikeuksia sekä rautateiden rakentamista järviseudulle, koska pelkäsi että sinne tulisi liikaa ”vääränlaisia ihmisiä”.

Wordsworthin sisar Dorothy (1771–1855) asui vuodesta 1795 yhdessä veljensä kanssa. Sisarukset olivat erittäin läheisiä toisilleen, ja William sai moniin runoihinsa aiheet Dorothyn tekemistä havainnoista luonnossa. Dorothyn päiväkirjat kertovat elämästä runoilijan lähipiirissä.

## Suomennetut teokset

* 

## Lähteet
* 

### Viitteet

## Kirjallisuutta
* 

## Aiheesta muualla
CAF (täsmennyssivu)

**CAF** voi tarkoittaa seuraavia asioita

* Confédération africaine de football, Afrikan jalkapalloliitto
* Common Assessment Framework, EU-maiden yhteistyönä kehitetty julkisen sektorin organisaatioiden laadunarviointimalli.
* Construcciones y Auxiliar de Ferrocarriles, espanjalainen kiskoliikennekaluston valmistaja.
*
Baby Jane Holzer

**Jane Holzer** tai tunnetummin **Baby Jane Holzer**, o.s. *Brookenfeld*, (s. 23. lokakuuta 1940) on yhdysvaltalainen malli ja Andy Warholin ensimmäinen julkisuutta saanut supertähti. Hän on toiminut myös näyttelijänä ja elokuvatuottajana.

Holzerin perhe oli varakas hänen isänsä Carl Brookenfeldin kiinteistökauppojen vuoksi. Holzer kasvoi Floridassa ja New Yorkissa. Hän opiskeli Cherry Lawn School -koulussa Connecticutissa ja sen jälkeen Finch Junior Collegessa kunnes hänet erotettiin. Holzer aloitti mallinuran ja tuli tunnetuksi, kun valokuvaaja David Bailey kuvasi hänet brittiläiseen *[[Vogue]]en* kesällä 1963. Holzer meni naimisiin suuren kiinteistöomaisuuden perijän Leonard Holzerin kanssa. Aviopari asui New Yorkin Park Avenuella.

Holzer tapasi Andy Warholin vuonna 1963, jolloin Warhol pyysi Holzeria elokuvaansa *Soap Opera*. Lempinimen "Baby Jane" Holzer sai kolumnisti Carol Bjorkmanilta. Elokuva *[[Mitä tapahtuikaan Baby Janelle?]]* oli juuri ilmestynyt, ja vaikka Björkman ei ollut elokuvaa nähnyt hän käytti nimeä yhteydessä Holzeriin. Holzer esiintyi myös Warholin elokuvissa *Batman Dracula*, *Couch*, *Thirteen Most Beautiful Women* ja *Camp*. Holzer jätti pian kuitenkin Warholin ja tämän studion The Factoryn, Holzerin mukaan koska ei halunnut sekaantua huumeidenkäyttöön, jota Warholin ympärillä harrastettiin yhä enemmän. Holzerin tilalle Warholin uudeksi supertähdeksi tuli perijätär Edie Sedgwick. Holzer pysyi kuitenkin kontaktissa Warholiin lähtönsä jälkeenkin.

Holzer näytteli myöhemmin myös The Factoryn ulkopuolella elokuvissa *Futz!* (1969), *Ciao!Manhattan* (1972), *La Vallee Fantome* (1987) ja *Horror Workout* (1990). Hän esiintyi Broadwaylla näytelmässä *Gotta Go Disco*, jota esitettiin muutaman viikon ajan. Holzer on tuottanut kaksi elokuvaa, *Spike of Bensonhurst* (1988) ja *Naked Tango* (1990). Holzer avasi jäätelökaupan nimeltä "Sweet Baby Jane's" Floridan Palm Beachille ja on mukana kiinteistöinvestoinnissa.
Ølstykke

**Ølstykke** on entinen kunta Tanskassa Hovedstadenin hallintoalueella Själlannin saaren pohjoisosassa. Siellä oli 14&nbsp;172 asukasta vuonna 2006. Ølstykke oli aiemmin itsenäinen kunta, kunnes se 1. tammikuuta 2007 liittyi perustettuun uuteen Egedalin kuntaan kahden muun kunnan kanssa Tanskan kuntauudistuksen yhteydessä.

## Lähteet
Dorchester Heightsin linnoittaminen

**Dorchester Heightsin linnoittaminen** oli sotatoimi, joka johti Bostonin piirityksen päättymiseen Yhdysvaltain vapaussodassa ja brittiarmeijan vetäytymiseen kaupungista 17. maaliskuuta 1776.

Yöllä 4. maaliskuuta 1776 kenraali George Washington solutti joukkonsa Dorchester Heights -nimiselle harjulle, josta oli suora näköala Bostoniin. Yhdysvaltalaiset olivat tuoneet Henry Knoxin aloitteesta Ticonderogasta tykkejä, joiden avulla heidän asemansa paranivat huomattavasti. Yön aikana joukot asettivat yli 50 tykkiä asemiin uhaten kaupungissa ja satamassa olevia brittiasemia.

Washington oli toivonut kenraali William Howen joukkoineen joko vetäytyvän tai yrittävän vallata harjun. Alustavasti Howe oli määrännyt joukkonsa hyökkäykseen, joka olisi mahdollisesti toistanut Bunker Hillin miestappiot. Sää kuitenkin muuttui ennen hyökkäyksen alkamista lumimyrskyksi, ja sään parannuttua Howe oli muuttanut mielensä hyökkäyksen järkevyydestä. 

Howe määräsi joukkonsa vetäytymään Halifaxiin, Kanadan Nova Scotiaan. Howe lähetti yhdysvaltalaisjoukoille viestin, että kaupunki säästettäisiin, jos britit saisivat vetäytyä rauhassa. Lopulta 17. maaliskuuta 1776 britit (mukanaan lukuisia lojalisteja) purjehtivat kohti Halifaxia ja kenraali Washington oli saanut ensimmäisen voittonsa vapaussodassa.

## Lähteet
*
*
### Viitteet
Unbinilium

**Unbinilium** tai toiselta nimeltään **eka-radium** on väliaikainen nimi hypoteettiselle alkuaineelle, jota ei ole kokeellisesti pystytty valmistamaan. Sille on annettu väliaikaiseksi tunnukseksi **Ubn** ja sen järjestysnumero on 120.

Saksalaiset ja venäläiset tutkijat ovat vuodesta 2007 lähtien yrittäneet valmistaa ainetta plutoniumista ja raudasta sekä uraanista ja nikkelistä siinä onnistumatta. Alkuaine 120 on siksi kiinnostava, että se saattaa kuulua stabiilisuuden saareen. Alkuaineen 120 pitäisi olla saaren raskain alkuaine, olettaen, että atomin ydin on pallomainen. 

Alkuaineen puoliintumisaika olisi laskujen mukaan 1–20 mikrosekuntia. Alkuaine kuuluisi maa-alkalimetalleihin ja muistuttaisi todennäköisesti radiumia, mutta metalli olisi vieläkin reaktiivisempi kemiallisesti. Todennäköisiä yhdisteitä olisivat oksidi UbnO ja hydroksidi Ubn(OH)2.

## Katso myös
* Alkuaineiden IUPAC-nimeämiskäytäntö

## Lähteet
Uneen vaivuttaminen

**Uneen vaivuttaminen** eli **[[palliatiivinen hoito|palliatiivinen]] sedaatio** on lääketieteellinen menetelmä, jossa potilas vaivutetaan uneen  saattohoidon viimeisessä vaiheessa. Hoitomenetelmässä käytetään kipulääkkeitä (opioideja), joiden vaikutuksesta keskushermosto lamaantuu (sedaatio) ja potilas kokee hyvänolontunteen.

Uneen vaivuttaminen on saattohoidon viimeinen potilaan kivun lievitykseen ja kuolemanpelkoon liittyvä hoitomuoto. Potilaalle taataan mahdollisuus kivuttomaan kuolemaan viimeisten tuntien ja päivien aikana. Potilaan ruokinta yleensä lakkautetaan uneen vaivuttamisen aikana, mutta potilas on mahdollista herättää ruokintaa ja juomista varten.

Uneen vaivuttamista ei rinnasteta eutanasiaan. 

## Lähteet

## Aiheesta muualla
* Ranska laillisti kuolemansairaiden pysyvän nukuttamisen Etelä-Suomen Sanomat 17.2.2016.
* Compassion & Choices (englanninkielinen)
* Discussion Forum, European Association for Palliative Care (englanninkielinen)
George Herriman

**George Joseph Herriman** (2. elokuuta 1880 New Orleans, Louisiana, Yhdysvallat – 25. huhtikuuta 1944) oli yhdysvaltalainen sarjakuvapiirtäjä ja kuvittaja. Herrimanin vanhemmat olivat kreoleja. Perhe muutti 1890-luvun alussa Los Angelesiin paetakseen Louisianan rodullisia jännitteitä.

1890-luvulla Herriman teki sekalaisia töitä kunnes pääsi 1897 kuvittajaksi ja kaivertajan apulaiseksi *Los Angeles Herald* -sanomalehteen. Hän teki pääasiassa kuvituksia, mutta pikkuhiljaa pääsi tekemään myös sarjakuvia, jotka käsittelivät lähinnä politiikkaa ja urheilua.

Vuonna 1900 hän muutti New Yorkiin, jossa työskenteli sekalaisissa töissä. 1902 Herriman meni naimisiin Mabel Bridgen kanssa. Heille syntyi kaksi tytärtä: Mabel (1902) ja Barbara (1909).

Herriman työskenteli eri lehdissä vuosina 1900–1910 tehden kuvituksia ja piirtäen sarjakuvia. Tuon ajan sarjakuvia ovat mm. *Musical Muse, Professor Otto and His Auto, Acrobatic Archie, Major Ozone's Fresh Air Crusade ja Gooseberry Sprigg.*

1910 hän pääsi William Randolph Hearstin omistamaan *New York Evening Journaliin* töihin, jossa hän piirsi *[[Dingbat Family]]* -sarjakuvaa (myöhemmin nimeksi tulee *[[The Family Upstairs]]*). Tämän sarjan alareunassa seikkailivat kissa ja hiiri, josta myöhemmin kehittyi oma sarja Krazy Kat.

Vuonna 1913 Herriman alkoi piirtää Krazy Katia omana sarjanaan. Se ilmestyi ensin strippisarjakuvana kunnes vuonna 1916 sitä alettiin julkaista myös sunnuntaisarjakuvana.

Vuonna 1922 Herriman muutti Hollywoodiin Kaliforniaan ja alkoi työskennellä kotona. Arizonan ja Utahin, varsinkin Monument Valleyn maisemat, vaikuttivat suuresti Herrimaniin. Krazy Kat -sarjakuvan kotipaikka onkin *Coconico County*, joka sijaitsee aivan Monument Valleyn tuntumassa. Herrimanin piirrostyyli oli suorastaan surrealistista, varsinkin Krazy Katissa: maisema saattaa vaihtua ruudusta toiseen, henkilöhahmot tanssia tai seisoa päällään puhuessaan.

Elämänsä loppupuolella Herriman sairasti reumaa ja se vaikutti hänen piirtämiseensä ja piirrostyyliinsä: hän joutui tekemään sarjakuvansa raaputtamalla valkoisen esiin mustaksi tussatusta paperista. Krazy Kat oli Herrimanin päätyö, vaikka hän piirsikin tämän ohella muitakin sarjakuvia, muun muassa *Baron Beania.*

William Randolph Hearst oli Herrimanin mesenaatti. Hän julkaisi ja antoi Herrimanin piirtää Krazy Katiaan, vaikka sen suosio laski vuosien myötä.

George Herriman kuoli 25. huhtikuuta 1944. Kuolinsyy oli kuolintodistuksen mukaan maksakirroosi (ei alkoholin aiheuttama). Herrimanin tuhkat levitettiin hänen pyynnöstään Monument Valleyyn.

## Aiheesta muualla
* http://www3.iath.virginia.edu/crocker 
* http://webarchive.loc.gov/all/20020913102625/http://www.krazy.com/
Yhteinen ulko- ja turvallisuuspolitiikka

**Yhteinen ulko- ja turvallisuuspolitiikka** (YUTP) on yksi Euroopan unionin ulkopolitiikan välineistä. 
Se on toinen Euroopan unionin kolmesta peruspilarista. Vuonna 1992 allekirjoitettu Maastrichtin sopimus määrittelee YUTP:n käsittävän kaikki Euroopan unionin turvallisuuteen liittyvät kysymykset, mukaan lukien asteittain määriteltävä yhteinen puolustuspolitiikka. Amsterdamin ja Nizzan sopimukset edelleen syvensivät ja määrittelivät tarkemmin yhteistyötä muun muassa kriisinhallinnan ja Länsi-Euroopan unionin suhteen. 

Yhteisestä politiikasta huolimatta jäsenvaltiot vastaavat edelleen yksin omasta ulkopolitiikastaan ja turvallisuudestaan, sillä YUTP ei kuulu EU:n yksinomaiseen toimivaltaan. Toisaalta neuvosto pitää kuitenkin huolen siitä, että jäsenvaltiot pidättyvät toiminnasta, joka on unionin etujen vastaista tai heikentää sen yhdistävää vaikutusta jäsenvaltioiden kansainvälisissä suhteissa.

EU julkaisi vuonna 2003 ensimmäisen turvallisuusstrategiansa.

## Päätavoitteet ja välineet
YUTP:n viisi päätavoitetta ovat
* turvata unionin yhteiset arvot
* lujittaa unionin turvallisuutta
* säilyttää rauha ja lujittaa kansainvälistä turvallisuutta
* edistää kansainvälistä yhteistyötä
* lujittaa kansanvaltaa ja oikeusvaltiota sekä ihmisoikeuksien kunnioittamista.

Politiikan välineitä ovat yhteiset kannanotot, strategiat ja operatiiviset toimet. 

## Katso myös
*Länsi-Euroopan unioni
*Euroopan unionin taistelujoukot
*Euroopan puolustusvirasto (EDA)

## Lähteet
* Europa: Yhteinen ulko- ja turvallisuuspolitiikka: johdanto 

## Aiheesta muualla
* Euroopan unioni - verkko-oppikirja: Juha Auvisen ääniluento
Levallois-Perret

**Levallois-Perret** [ləvalwa peʁɛ] on kunta Pariisin luoteisella esikaupunkialueella 6,4 kilometriä Pariisin keskustasta. Siellä on arviolta 65&nbsp;374 asukasta (vuonna 2014) ja sen pinta-ala on 2,41 neliökilometriä, mikä tekee siitä Ranskan tiheimmin asutun kunnan.

Bois de Boulognen puisto sijaitsee Levallois-Perret’n lounaispuolella. Kunta on vaurasta esikaupunkialuetta, joka koostuu lähinnä asuinalueista. Alueella on myös joidenkin yritysten pääkonttoreita. Kuntaa palvelee kolme metroasemaa: Louise Michel, Anatole France ja Pont de Levallois-Bécon. Kunnasta on yhteys myös Saint Lazaren rautatieasemalle Transilien-junalla. Levallois-Perret’n kunta liikennöi myös kahta aluetta kiertävää ilmaista linja-autolinjaa. 

## Lähteet

## Aiheesta muualla
Manifestations of Plague and War

**Manifestations of Plague and War** on vanhan koulukunnan black metal -albumi, jonka Impious Havoc julkaisi kasettina vuonna 2006. Levy-yhtiönä toimi Wulfrune Worxxx ja kasetin painos rajattiin 300 kappaleeseen. Warfront Productions julkaisi *Manifestations of Plague and War* tallenteesta CD-version vuonna 2007.

## Manifestations of Plague and War
# Holy City In Flames
# Gates Have Opened
# Lifeless Eyes
# Misantropic Thoughts *
# Vivere Non Est Necesse
# Black Angels *
# Death From Above *
# Declaration *
# Emperor Of Darkness *
# Enter To The Pentagram
# Unorthodox Incantation

( * = vain kasetilla)

## Lähteet
* ''Warfront Productions - Impious Havoc / Gates Have Opened mp3'' 

## Aiheesta muualla
* 
*
Neutrik

**Neutrik Group** on liechtensteinilainen yritys, joka on valmistanut liittimiä vuodesta 1975. Valikoimaan kuuluvat erityyppiset XLR-liittimet, plugit, jakit, Speakon-liittimet, PowerConit, Patch bayt, BNC-liittimet ja lisäksi erilaiset erikoisliittimet kuten MiniCon.

Neutrikilla on tehtaita ympäri maailmaa, esimerkiksi USA:ssa, Englannissa, Sveitsissä, Ranskassa, Saksassa, Japanissa ja Kiinassa. Tuotteita myydään yli 80 maassa. Pääkonttori sijaitsee Schaanissa Liechtensteinissa.

## Aiheesta muualla
* Viralliset kotisivut